
E L Ő T E R J E S Z T É S

Sülysáp Város Önkormányzata Képviselő-testületének
2019. augusztus 22-én tartandó munkaterv szerinti ülésére

3. napirendhez

Tárgy:
Köztemetők fenntartásáról szóló éves beszámoló megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 2. pontja, valamint a temetőkről és a temetkezésről szóló 1999. évi XLIII. törvény 6. § (3) bekezdése alapján a helyi önkormányzatok feladata a településüzemeltetés körében a köztemetők kialakítása és fenntartása. 
E feladatait önkormányzatunk egy 2018. július 1-jétől hatályos, öt évre szóló kegyeleti közszolgáltatási szerződés útján látja el.
A szerződés alapján a közszolgáltató alapfeladata és kötelezettsége:

· meghatározza a temetkezési szolgáltatás, illetőleg a temetőben végzett egyéb vállalkozási tevékenységek ellátásának temetői rendjét; 

· biztosítja az eltemetés (urnaelhelyezés) feltételeit, ideértve a temetési helyre való első temetést megelőzően a sírhely kiásásáról (sírásás) való gondoskodást;

· megállapítja a temetőlátogatók kegyeletgyakorlásának feltételeit, a nyitvatartási időt;

· biztosítja a ravatalozó és technikai berendezései, tárolók és hűtők, valamint a temető egyéb közcélú létesítményei (infrastruktúra) karbantartását, és működteti azokat;

· gondoskodik a temetőbe kiszállított elhunytak átvételéről, és biztosítja a temető nyitását, zárását;

· megőrzi és vezeti a nyilvántartó könyveket;

· tájékoztatja a temetőlátogatókat;

· kijelöli a temetési helyeket;

· elvégzi a temető és létesítményeinek tisztán tartását, az utak (beleértve a temetők előtti közterületet is) karbantartását, síkosságmentesítését és a hóeltakarítást;

· összegyűjti és elszállítja a hulladékot;

· gondoskodik a temető rendjének betartásáról és betartatásáról;

· összehangolja a temetői létesítmények, így különösen a ravatalozó használatával kapcsolatos temetkezési szolgáltatói tevékenységeket, szervezési intézkedésekkel elősegíti a temetés és az urnaelhelyezés zökkenőmentes lefolytatását;

· gondoskodik az ügyfélfogadásról.

Továbbá a közszolgáltató a szerződéssel kizárólagos jogot – egyúttal kötelezettséget – szerzett a következő temetkezési szolgáltatások biztosítására:

· az elhunyt hűtésével, ravatalozásával kapcsolatos feladatok,

· urnaelhelyezéssel kapcsolatos feladatok, 

· sírásás, sírhelynyitás, sírbahelyezés, visszahantolás, újratemetés és exhumálás.
2019. január 1-jétől a közszolgáltatási szerződésben foglalt feladatok költségeit – beleértve a közműdíjakat is – a közszolgáltató finanszírozza, a feladatellátás ellenértékeként pedig megilletik a temetővel kapcsolatos bevételek (pl. sírhelymegváltás díja), valamint évi 1.200.000 Ft összegű önkormányzati támogatás. 

Közszolgáltatási köteles a kegyeleti közszolgáltatást más gazdasági tevékenységétől, így az általa végzett temetkezési szolgáltatástól is, számvitelileg elkülöníteni.

A közszolgáltató köteles évente beszámolni az önkormányzatnak a működés technikai, személyzeti és pénzügyi feltételeinek alakulásáról. 
Kérem a kegyeleti közszolgáltató által benyújtott beszámoló szíves megtárgyalását annak figyelembe vételével, hogy tekintettel arra, hogy a szerződés év közben jött létre, a 2018-as évben még a korábbi finanszírozási feltételek voltak érvényesek.
…/2019. (VIII. 22.) ÖKT határozati javaslat

Sülysáp Város Önkormányzatának Képviselő-testülete a temetőkről és a temetkezésről szóló 1999. évi XLIII. törvény 6. § (3) bekezdése alapján Farkas Ferenc EV kegyeleti közszolgáltató éves beszámolóját elfogadja.
Határidő: azonnal
Felelős: polgármester, közszolgáltató
Sülysáp, 2019. augusztus 16.


Horinka László s.k.


polgármester
BESZÁMOLÓ TEMETKEZÉSI SZOLGÁLTATÁSRÓL ÉS A KÖZTEMETŐK ÜZEMELTETÉSÉRŐL

Tisztelt képviselőtestület!

Temetkezés:
A beszámolómhoz mellékelem a köztemetés, illetve a „legegyszerűbb” temetés összegét tartalmazó hivatalos tájékoztatót. Az összeg tartalmazza a temetési kellékeket, szállításokat, egyéb díjakat (pl.: kórházi díj) és az elhelyezést is. Folytatódik a temetkezési szokásokban, az elmúlt 10 évben megfigyelhető folyamat. Ennek jele, hogy az elmúlt hónapban egyetlen hagyományos koporsós temetésünk nem volt.

Temető üzemeltetés:
A kegyeleti közszolgáltatási szerződés megkötése, aláírása megtörtént. A szerződést mellékelem, így egyszerűbb a beszámolót ehhez kapcsolni. 

II. 4. d

A sülyi halott hűtő két alkalommal is elromlott, javításáról azonnal gondoskodtunk.

II. 5. b

Az eddig kialakított 100 urna fülke meg telt, ezért az urnafalat 60 férőhellyel bővítettük.

III. 6.

A mosdók tisztasági festése és a hűtő előterek festése megtörtént. Az ajtókat ahol szükséges volt lecsiszoltuk, újra festettük.

III. 7.

A temető üzemeltetésben a legtöbb munkát igénylő feladat a fűkaszálás. Ennek ellátására rendelkezünk 1 db fűnyírótraktorral és 3db nagy teljesítményű STHIL fűkaszával. A temető tisztántartásához az eltulajdonított eltört kukák pótlása folyamatban van. 

III. 8.

A munkát 1 fő állású és egy 4 órában foglalkoztatott alkalmazott látja el.

IV. 10.

A jelenleg az önkormányzat által fizettet közmű díjak a temető üzemeltetési támogatásból lesznek levonva. Kiadásaink és bevételeink az első félév tekintetébe (ha a fejlesztéseket nem vesszük figyelembe) egyenlegben vannak.

Beszámolómban csak az indokoltnak tűnő pontokhoz fűztem rövid tájékoztatót a teljesség igénye nélkül. Esetlegesen felmerülő kérdéseikre az önkormányzati ülésen szívesen adok választ.

Kérem beszámolóm elfogadását.

Sülysáp 2019.08.14

                                                                                         Tisztelettel

                                                                                        Farkas Ferenc

